
ng dahas 


at panlilinlang ng rehimeng US-Aquino 


US-Aquino na bukas itong maki- 
pag-usapang pangkapayapaan sa 
mga rebolusyonaryong pwersa, di pa 
man ito nagsisimula'y sarisari nang 
balakid ang inilalatag nito. 
Una na rito ang utos ni Benig- 
no Aquino III sa AFP na durugin 
ang rebolusyonaryong kilusan. Para 
gawin ito, pangunahing sasandigan 
ng kanyang rehimen ang pasis- 
tang pwersang militar na may 
planong ibayong palakihin, 
gawing moderno at dagdagan ng 
armas, kagamitan at benepisyo 
para sa mga upisyal at tauhan ni- 
to. 

Para maipatupad ito, nagku- 
kumahog ngayon ang kanyang 
rehimen na magpalitaw ng da- 
an-daang bilyong piso, sa ha- 

rap ng mabigat nang krisis sa 
napakalaking depisit at pagka- 
kautang ng gubyerno. 

Alinsunod sa atas 

ng kanilang amo, 
inilatag din agad 
nina Defense Secre- 
tary Voltaire Gazmin 
at AFP Chief of Staff 


S a kabila ng pahayag ng rehimeng 


Mga tampok sa Planong paghirang kay 


isyung ito... 


Etta Rosales, umani ng 


batikos PAHINA 4 | ng BHB 


20 sundalo napatay, 
8 armas nasamsam 


taristang linya ng rehimeng Aquino. 
Buong hambog na sinabi ni David na 
handa ang AFP na ipatupad ang atas ni 
Aquino na durugin ang rebolusyonar- 
yong kilusan sa loob lamang ng tat- 
long taon. Idineklara naman ni Gazmin 
na dapat munang isuko ng BHB ang 
mga armas nito bago matuloy ang usa- 
pang pangkapayapaan. Katawa-tawa 
ang mga deklarasyong ito dahil hindi 
kailanman magsasalong ng armas ang 
rebolusyonaryong kilusan at paulit-ulit 
nang napatutunayan sa nakaraan na 
lahat ng itinatakda ng papet na rehi- 
men at AFP na dedlayn para raw duru- 
gin ang rebolusyonaryong kilusan ay 
nananatiling satsat lamang. 

Walang pinagkaiba sa tahasang pa- 
sistang linya nina Gazmin at David ang 
linya ng bagong pinuno ng Office of 
the Presidential Adviser on the Peace 
Process (OPAPP) na si Teresita Deles. 
Walang pasubaling kinatigan ni Deles 
ang linyang DDR (disarmament, demo- 
bilization and reintegration o pagdidi- 
sarma, pagbubuwag at pagbabalik-lo- 
ob ng mga rebelde) ng rehimeng Arro- 
yo. Kahit lantarang pangwawasak ito 
sa usapang pangkapayapaan, baluktot 
pang ikinatwiran ni Deles na “ang DDR 
ay doktrina na bahagi ng anumang 


Balik-tanaw sa PEACe 
Bonds 


PAHINA 6 PAHINA 7 


prosesong pangkapayapaan.” 
Papel ng OPAPP ang pagpapa- 
tupad ng imbing layuning tapusin 
ang armadong tunggalian nang 
may pagdiriin sa paggamit ng pan- 
lalansi at pambibitag, katambal 
ang pasistang dahas ng reaksyu- 
naryong militar. Bukambibig ni De- 
les ang tinaguriang “apat na sandi- 
gan” ng rehimeng US-Aquino para 
kamtin umano ang kapayapaan-- 
pagpapaunlad at rekonstruksyon 
ng ekonomya, pagpapaunlad ng 
mga saligang serbisyo, mahusay na 
pamamahala at pagreporma sa sek- 
tor panseguridad--na hinugot la- 
mang sa bagong Counterinsurgency 
Guide ng US. Sa balangkas na ito, 
ang usapang pangkapayapaan ay 
gagamitin lamang na pambitag o 
kaya'y panlinlang, hindi bilang pa- 
raan para pag-usapan at lutasin 
ang mga ugat ng tunggalian. 
Hungkag ang pormulang ito. 
Walang patutunguhan ang anu- 
mang pakulong “reporma” at pag- 
papabango ayon sa nabanggit na 
pormula dahil mula puno hanggang 
dulo ay batbat ng kabulukan at ko- 
rapsyon ang buong sistemang kina- 
papalooban at pinaglilingkuran ng 
rehimeng US-Aquino. Sa likod ng 
lahat ng mapang-akit na postura 

nito, ang patuloy na pangunahing 
ipinantatapat sa mamamayang lu- 
malaban ay ang pasistang kara- 
hasan ng papet at reak- 
syunaryong estado. 
Ang pamumuno 
sa OPPAP ng anti- 
komunistang si De- 
les ay nangangahu- 
lugan ng pangingi- 
babaw ng pangka- 
tin ng mga tulad ni- 
yang nagkukunwang 
progresibo sa pag- 
papatakbo ng pro- 
sesong pangkapa- 
yapaan. Sa pama- 
magitan nila ay sa- 
sanib ang kunwa'y 
progresibong ba- 
langkas ng mga so- 
syal-demokrata sa pa- 
sistang balangkas 
ng AFP at iba f 
pang pwersang 
panseguridad 
ng estado. Ila- 
latag bilang kalu- 
tasan umano sa 
mga batayang suli- 
ranin ng mamamayan at gagawing 
pantapat sa pambansa-demokrati- 
kong programa ng rebolusyonar- 

yong kilusan ang mabababaw at 
mapanlinlang na mga programa ng 
mga sosyal-demokrata para umano 
sa karapatang-tao, reporma sa lu- 
pa at iba pa. 

May mga pakulo pa si De- 

les para pagmukhaing “de- 
YO mokratiko” ang usapang 
y pangkapayapaan pero sa 
katunaya'y mga paraan la- 
mang ito para mapaglaruan 
at paliitin ang kahalagahan 
ng proseso. Bago ang 
pormal na negosasyon, 
lalawakan daw muna nila 
ang mga konsultasyon sa 
iba't ibang sektor at sa 
mga lokalidad. Pinipili pa 
raw nila kung saan-saang 
erya sila pangunahing 
tututok. Pakana lamang 
ang pagkukunwaring ito 
para muling ilarga 
ang mga “lokali- 
sadong usapang 
pangkapayapa- 
s1 an” na matagal 
W2] nang tinatang- 
hank kang pagsilbihing 
paraan ng mga na- 
karaang papet at reaksyunaryong 
rehimen para uk-ukin ang usapan 
sa pambansang antas. 

Dati nang sinubukan ng mga 
nakaraang rehimen ang pakanang 
ito. Kunwa'y kumokonsulta at naki- 
kipag-usap ang OPAPP sa malala- 
wak na sektor ng lipunan, pero ang 
totoo'y kinakausap lamang ng rehi- 
men ang kanyang sarili. Panggulo 
at panlito lamang ang pakanang 
ito. Para maging makatotohanan 
ang usapang pangkapayapaan, da- 
pat itong maganap sa pagitan ng 
mga liderato ng dalawang panig sa 
pambansang antas at magdiin sa 
mga saligang usapin. 

Sa katunayan, wala namang ta- 
lagang pangangailangan para sa 
mga kunwa'y malawakang konsul- 
tasyon at dayalog na ipinapakana 
ngayon ng OPAPP. Dati nang naili- 
naw at napagkasunduan sa The 

Hague Joint Declaration of 1992 
ang mga prinsipyo, balangkas, ba- 
tayang usaping tatalakayin at ang 
pagkakasunud-sunod ng mga ito 
sa negosasyong pangkapayapaan. 
Ang pagpapakana ni Deles ng mga 
pekeng konsultasyon at dayalog 
ay paraan para isaisantabi ang na- 
una nang mga kasunduan, guluhin 
ang adyenda at tabunan ang mga 
substantibong usapin. 

Sa usapin ng negosasyong 
pangkapayapaan sa Moro Islamic 
Liberation Front (MILF), naglabas 
na ng pahayag ang tagapagsalita 
ni Aquino at ang bagong talaga na 
pinuno ng panel ng gubyernong 
Aquino na hindi sila papayag na 
hatiin ang republika at sa anu- 
mang kaayusang “labag” sa kons- 
titusyon. Ibig sabihi'y ipagpapa- 
tuloy lamang nito ang tindig ng 
rehimeng US-Arroyo laban sa pag- 
bubuo ng tunay na awtonomya pa- 
ra sa Bangsamoro. Taliwas na agad 
ito sa pinakapangunahing iginigi- 
it ng MILF. 

Wala na namang mangyayari sa 
usapang pangkapayapaan kung 
paglalaruan, tatamnan ng mga ba- 
lakid, ililihis at gagamitin lamang 
ito para linlangin at itali ang mga 
rebolusyonaryong pwersa sa wa- 
lang kahihinatnang pag-uusap ha- 
bang paspasan ang pagsisikap ng 
rehimeng US-Aquino na durugin 
sila gamit ang pinalaki at pinala- 
kas na pasistang AFP. Anuman ang 
mga pakana ng bagong papet at 
reaksyunaryong rehimen tungo ri- 
to ay hindi magwawagi. 

Mayroon man o walang usa- 
pang pangkapayapaan, at gaano 
man katindi ang ikakasang mga 
kontra-rebolusyonaryong opensiba 
ng papet na reaksyunaryong esta- 
do, tuluy-tuloy at hindi malilihis 
ang mga rebolusyonaryong pwersa 
at mamamayan sa pagsusulong ng 
rebolusyonaryong pakikibaka 
hanggang makamit ang ganap na 
tagumpay. 

PANANALANTA NG PASISTANG ESTADO 


na 


Patuloy ang pampulitikang 
pamamaslang sa bansa 


naslang sa loob ng unang dalawang linggo ng rehimen ni Benig- 


Le kasapi at tagasuporta ng mga progresibong grupo ang pi- 


no Aquino III. Kagaya noong nagdaang rehimen, ang itinuturong 
mga salarin ay mga armadong lalaking naka-bonnet at nakamotorsiklo 
na pawang mga galamay ng reaksyunaryong militar. 


Hulyo 16. Tatlong araw bago 
ilibing si Fernando Baldomero, 61, 
ang kauna-unahang biktima ng 
pampulitikang pagpatay sa ilalim 
ng bagong rehimen, pinaslang ang 
kanyang pinsang si Zosimo Ingeni- 
ero, 57 anyos. Si Ingeniero, isang 
barangay tanod, ay natagpuang 
patay malapit sa kanyang bahay 
sa Barangay San Ramon, Malinao, 
Aklan. Limang basyo ng 9 mm ang 
nakita malapit sa kanyang bang- 
kay. Naging aktibista siya noong 
dekada 1980 hanggang 1990. 

Hulyo 9. Tinambangan at na- 
patay sina Mark B. Francisco, 27 
anyos, at Edgar Fernandez, 44 
anyos, parehong kasapi ng ACT 
Teachers Party. Si Francisco, isang 
guro sa San Isidro Elementary 
School sa bayan ng Palanas, Mas- 
bate ay pauwi kasama ang apat na 
kapwa guro nang pagbabarilin sila 
sa Barangay Malibas. Nakaligtas 
ang mga kasama niyang guro. Si 
Fernandez, guro sa Roco C. Pahis 
Sr. Central School sa Masbate City 
ay pauwi rin nang siya ay pagba- 
barilin ng mga hindi nakilalang la- 
laki. 

Hulyo 9. Binaril nang malapi- 
tan si Pascual Guevarra, 78 taong 
gulang, pangulo ng Agrarian Re- 
form Beneficiaries Association sa 
bayan ng Laur, Nueva Ecija at isa 
sa pinakamatatandang lider ng Al- 
yansa ng mga Magbubukid na Nag- 
kakaisa 3100 (Alamana), na ka- 
anib ng Alyansa ng mga Magbubu- 
kid sa Gitnang Luson at Kilusang 
Magbubukid ng Pilipinas. Ang mga 


kasapi ng Alamana ay nakikibaka 
para mabawi ang 3,100-ektaryang 
lupain sa Laur na sakop ng Fort 
Magsaysay Military Reservation. 
Nagluluto ng hapunan sa kanyang 
bahay si Guevarra sa Barangay San 
Isidro, Laur bandang alas-4:45 ng 
hapon nang siya ay paslangin. Ti- 
nangka siyang tulungan ng kan- 
yang apo ngunit pinagbabaril din 
ito ng salarin. Nakatakas ang ber- 
dugo nang tulungan ito ng kan- 
yang kasamang nakasakay sa mo- 
torsiklong naghihintay sa labas ng 
bakuran ng biktima. 

Hulyo 9. Tinambangan si Mi- 
guel Belen, reporter ng dwEB-FM 
ng Filipinas Broadcasting Network 
sa Nabua, Camarines Sur. Pauwi si- 
ya sa kanyang bahay sa Barangay 
San Jose Pagaraon nang pagbaba- 
rilin siya. Nagtamo si Belen ng ta- 
ma ng bala sa kanyang leeg at ka- 
tawan at nasa kritikal na kalaga- 
yan sa isang ospital sa Iriga City. 

Hulyo 6. Limang lalaking na- 
ka-bonnet at nakaunipormeng mi- 
litar ang umambus kay Dexter Le- 
gaspi, 36 anyos, isang guro at ka- 
sapi ng ACT Teachers Party sa Mas- 
bate City. Nakasakay sa isang tray- 
sikel sina Legaspi at kanyang asa- 
wa nang sila ay tambangan ngunit 
nakaligtas sila sa kamatayan. 

Hunyo 27. Pinagbabaril sa 
dibdib si Fernando Bejino, 45, ak- 
tibistang magsasaka sa Siaton, 
Negros Oriental. Itinurong suspek 
sa pagpatay ang isang ahente ng 
79th IB, ayon sa KARAPATAN-Cen- 
tral Visayas. ABI 

Fraiz PANANALANTA NG PASISTANG ESTADO 


Planong paghirang kay Etta 
Rosales, umani ng batikos 


ariin ang pagtutol ng mga grupong nagtataguyod sa karapatang- 
M tao sa napipintong paghirang kay Loretta Ann Rosales bilang pi- 

nuno ng Commission on Human Rights (CHR). Si Rosales ay 
myembro ng kunwa'y progresibong partidong Akbayan at umupo sa Kon- 
greso bilang kinatawan ng naturang partido noong 1998-2007. 


Napakalaking insulto at hindi 
katanggap-tanggap para sa mga 
pamilya ng mga biktima, mga nag- 
tataguyod ng karapatang-tao at 
maging mga empleyado ng CHR 
ang pagkakahirang kay Rosales. Ki- 
lala si Rosales sa kanyang pagka- 


muhi sa mga biktima ng malalalang 
paglabag sa karapatang-tao at ma- 
ging sa kanilang mga pamilya. Ni- 
tong nakaraang mga taon, paulit- 
ulit na binabansagan ni Rosales na 
“prente” ng Partido Komunista ng 
Pilipinas at ng Bagong Hukbong 


Bayan ang mga progresibong orga- 
nisasyong kinabibilangan ng halos 
lahat ng mga biktima ng mga pag- 
labag sa karapatang-tao. Hindi li- 
ngid sa kaalaman ni Rosales na ito 
ang ikinakatwiran ng mga berdu- 
gong AFP para atake- 
hin, paslangin at pahi- 
. rapan ang napakara- 
3 


ming aktibista at si- 
bilyan na binansa- 
gan nang mga taga- 
suporta, kundiman ta- 
hasang myembro, ng 
armadong rebolusyonar- 
yong kilusan. Ganito ang 
ipinamalas ni Rosales sa loob 
ng siyam na taong walang habas 
na pamamaslang ng rehimeng US- 
Arroyo. 
Kakoro rin ng AFP si Rosales 
sa paninira nito sa PKP at BHB la- 
A luna sa panahon ng mga eleksyon. 
mA Pinangunahan niya mismo ang 
kunwa'y imbestigasyon sa “pangi- 
ngikil” ng BHB sa mga kandidato 
sa pamamagitan ng pangungu- 
lekta umano para sa permit to 
. campaign at iba pa. Pinalaki pa 
ni Rosales ang sariling im- 
portansya nang ideklara ni- 
yang target daw siya ng liki- 
dasyon ng BHB. Pinagtawa- 


nan lamang siya ng mga kasama. 

Isa rin sa mga pangunahing ba- 
tayan ng pagtutol kay Rosales ang 
pagsalaula niya sa usapin ng ba- 
yad-pinsala para sa mga biktima ng 
pasistang dahas sa ilalim ng rehi- 
meng Marcos. Noong 1986, sa pa- 
ngunguna ng organisasyong SELDA 
(Samahan ng mga ex-Detainee La- 
ban sa Detensyon at para sa Am- 
nestiya) ay nagsampa ng class suit 
ang halos 10,000 biktima ng batas 
militar sa isang korte sa Hawaii pa- 
ra mabigyan sila ng danyos ng mga 
Marcos kapalit ng kanilang paghi- 
hirap. Matapos ang anim na taon 
ay ibinaba ng korte ang hatol nito 
pabor sa mga biktima at iniutos 
ang pagbibigay ng 52 bilyong dan- 
yos sa kanila sa pangangasiwa ng 
SELDA. 

Noong 1993, sa pamamagitan 
ng Presidential Commission on 
Good Government (PCGG), pumasok 
ang rehimeng Ramos sa pakikipag- 
kasundo sa mga Marcos para sa ha- 
tiang 75%-25% kung saan ang 75% 
ay hahawakan ng gubyerno (gaga- 
mitin din ng gubyerno ang mas 
malaking bahagi nito) sa halip na 
idiretso at mapunta lahat sa mga 
biktima at ang 25% ay iiwan sa 
mga Marcos. Sa harap nito, ang 
ilang personahe tulad nina Rosales 
at oportunistang taksil na si Ra- 
mon Casiple ay nagbuo ng karibal 
na grupong tinaguriang Claimants 
1081 para agawin ang naipanalo 
ng SELDA at ng kinakatawan nitong 
10,000 biktima. Kinatigan ng Clai- 
mants 1081 ang pagdaan sa reak- 
syunaryong gubyerno ng naipanalo 
sa kaso laban sa mga Marcos, ga- 
yundin ang naging kasunduan ng 
gubyerno at mga Marcos. 

Anang SELDA, kasuklam-suklam 
ang napipintong paghirang kay Ro- 
sales dahil sa ginawa niyang pang- 
hahati sa hanay ng mga biktima ng 
paglabag sa karapatang-tao at pa- 
kikipagkasundo sa mga Marcos. [EB 

PANANALANTA NG PASISTANG ESTADO 


Morong 43, palayain na! 


Civicus: World Alliance for Concern Participation sa bagong admi- 


Pu na ang Morong 43! Ito ang laman ng bukas na liham ng 


nistrasyon ni Benigno Aquino III. Ang Morong 43 ay inaresto sa 
isang pagsasanay-medikal sa Morong, Rizal noong Pebrero sa paratang na 
mga kasapi sila ng Bagong Hukbong Bayan. Ang Civicus ay pandaigdi- 
gang alyansa ng mga organisasyong sibil na nakabase sa South Africa. 


Hiniling ng Civicus kay Aquino 
na ipadama sa mga pamilya ng mga 
biktima ng paglabag sa karapa- 
tang-tao na may pagkilala siya sa 
batas at ipakita na walang lugar sa 
“bagong Pilipinas” ang gayong 
mga pang-aabuso. Hinimok nito si 
Aquino na imbestigahan ang Armed 


Forces of the Philippines (AFP) 
hinggil sa pamamaraan nila ng 
pag-aresto, pagdedetine at pag- 
iimbestiga sa Morong 43. 

Iginiit din ng Civicus na tapu- 
sin na ng rehimeng Aquino ang 
mga paglabag sa karapatang-tao sa 
pamamagitan ng pag-usig at pagli- 


Mga upisyal-militar sa Panay, 
isinakdal sa hukumang bayan 


militar sa Western Visayas na sangkot sa pagpaslang kay Fernando 


I sinakdal sa hukumang bayan sa Panay ang ilang matataas na upisyal- 


Baldomero, provincial coordinator ng koalisyong MAKABAYAN sa Ak- 


lan at kasapi ng Sangguniang Bayan ng Lezo. Sa isang pahayag nitong 
Hulyo 14, sinabi ni Concha Araneta, tagapagsalita ng National Democrat- 
ic Front (NDF)-Panay na panimulang hakbang pa lamang ang pagsasam- 
pa ng kaso sa hukumang bayan para mabigyan ng katarungan ang kama- 


tayan ni Baldomero. 


Si Baldomero ay binaril ng da- 
lawang lalaking naka-bonnet noong 
Hulyo 5 sa kanyang tahanan sa Ka- 
libo, Aklan. Naghahanda siyang 
ihatid ang kanyang 12-taong gu- 
lang na anak na lalaki sa paaralan 
noon. Siya ang kauna-unahang ak- 
tibistang biktima ng ekstrahudisyal 
na pamamaslang sa ilalim ng rehi- 
men ni Benigno Aquino III. 

Sapat ang ebidensyang hawak 
ng NDF-Panay para sampahan ng 
kaso sina Maj. Gen. Vicente Porto, 
hepe ng 3rd Infantry Division ng 
Philippine Army (3ID-PA): Brig. 
Gen. Gerardo Layug, hepe ng 301st 
Infantry Brigade ng Philippine Ar- 
my (301Bde-PA): at mga elemento 

ng Civil Relations Service (CRS) sa 
ilalim ng nasabing mga kumand. 

Ayon sa NDF-Panay, ilang bu- 
wan bago paslangin si Baldomero 
ay nakatanggap siya ng sulat-baba- 
la na nagpapatigil sa kanyang mga 
aktibidad sa pulitika. Noong Marso 
19, hinagisan ng dalawang granada 
ang bahay ng kanyang mga magu- 
lang sa Lezo. Dalawang linggo ba- 
go siya paslangin, binansagan ng 
mga elemento ng CRS ng 3ID-PA sa 
kanilang “Army Hour Program” si 
Baldomero bilang “prenteng tau- 
han ng mga teroristang komunista” 
at ang MAKABAYAN bilang “pren- 
teng organisasyon ng mga teroris- 
ta”. 


n 


litis sa mga nagsagawa ng tortyur 
at iba pang pang-aabuso alinsunod 
sa mga batas ng Pilipinas at inter- 
nasyunal na makataong batas. 

Ang Morong 43 ay kinabibila- 
ngan ng dalawang doktor, isang 
nars at mga manggagawang pang- 
kalusugan. Dalawa sa mga babaeng 
detenido ay nakatakdang manga- 
nak sa loob ng kulungan sa Camp 
Bagong Diwa—sina Carina Olive- 
ros, 26, sa Hulyo at si Mercy Castro, 
27, sa Oktubre. Mahigpit ang 
mungkahi ng marami nang mga lo- 
kal at internasyunal na grupo na 
kagyat nang palayain ang mga de- 
tenidong nagdadalantao. [AB 


Ang gayong akusasyong pam- 
publiko ay katumbas ng pag-aatas 
sa lahat ng mga ahente ng estado 
na paslangin ang target na mga ak- 
tibista. May pananagutan din ang 
mga elemento ng CRS sa paglulun- 
sad nito ng programang anti-Bal- 
domero. 

Ang mga pagkilos na ito ng 3ID 
at 301Bde-PA ay malaking indika- 
syon na binalak ng militar ang pag- 
patay kay Baldomero. Lalo nilang 
idiniin ang kanilang mga sarili 
nang sabihin ng tagapagsalita ng 
AFP ang bulaang linya na ang kri- 
men ay resulta umano ng purgahan 
sa hanay ng mga rebolusyonaryong 
pwersa. Walang naniniwala sa kasi- 
nungalingang ito ng militar, ani 
Araneta. Alam mismo ng publiko at 
kahit ng reaksyunaryong militar at 
pulisya na mga ahenteng paniktik 
at kanilang mga galamay ang pu- 
matay kay Baldomero. Duguan ang 
mga kamay ng militar, dagdag ng 
NDF-Panay. 

Sa ngayon ay patuloy pa ang 
pangangalap ng mga dagdag na 
ebidensya kaugnay ng krimen. 
Maglalabas ang hukumang bayan 
ng mandamyento de aresto oras na 
makumpleto ang mga rekisito. ŒW 

Kk MATATAGUMPAY NA OPENSIBA NG BHB 


20 sundalo napatay, 8 armas 
nasamsam ng BHB 


taktikal na opensiba ng Bagong Hukbong Bayan (BHB) sa iba't 


D i bababa sa 20 sundalo ang napatay at 20 ang nasugatan sa mga 


ibang dako ng kapuluan mula Mayo hanggang Hulyo. Kabilang sa 
mga nasamsam ng mga gerilya ang isang masinggan at limang M203 gre- 


nade launcher. 


Hulyo 16. Napatay si Sr. Insp. 
Alfonso Derraco, hepe ng pulisya sa 
Benito Soliven, Isabela at malub- 
hang nasugatan ang limang iba pa 
nang sila ay tambangan ng BHB sa 
Barangay Danipa ng naturang ba- 
yan. Bukod sa mga pulis, kabilang 
sa malubhang nasugatan ang isang 
sarhentong kabilang sa Military In- 
telligence Battalion (MIB). Rume- 
responde ang mga pulis sa naiulat 
na pagsunog ng BHB sa traktora ng 
isang despotikong panginoong 
maylupa sa Barangay Villa Luz nang 
sila ay tambangan. 

Hulyo 9. Nalipol ng BHB ang 
pitong sundalo ng strike force ng 
52nd Division Reconnaissance 
Company (DRC) sa isang ambus sa 
Sityo Chawer, Samoki, Bontoc, 
Mountain Province. Nakasamsam 
ang BHB ng apat na M203, isang 
M14, isang M4 carbine at iba pang 
kagamitang militar. Kabilang sa 
mga napatay na sundalo ang kani- 
lang kumander na si 1Lt. Lito Pu- 
nio. Walang natamong kaswalti ang 
BHB. 

Tinambangan ang pasistang yu- 
nit malapit sa tactical command 
base ng 501st Brigade sa Barangay 
Talubin kung saan sila nanggaling. 
Pumunta sila sa Barangay Samoki 
para suportahan ang iba pang tro- 
pa ng 5th ID na naglulunsad ng 
mga operasyong militar laban sa 
BHB. 

Para pagtakpan ang kanilang 
kahihiyan, sinabi ng militar na pa- 

punta umano sa isang misyong me- 
dikal ang mga tinambangang sun- 
dalo. 

Hulyo 9. Walong elemento ng 
Marines Battalion Landing Team 8 
(MBLT8), kabilang ang isang upis- 
yal ang nasugatan nang pasabugan 
ng mga Pulang mandirigma ng BHB 
ang sinasakyan nilang trak sa Sityo 
Itabiak, Barangay Agutaya, San 
Vicente, Palawan. Ang tinamba- 
ngang tropa ay bahagi ng Special 
Operations Platoon ng MBLT8. Di- 
nala sa ospital ng Western Com- 
mand sa Puerto Princesa City sina 


POW, pinalaya na 


2Lt. Willy Pait at pito niyang mga 
tauhang sugatan. 

Hunyo 23. Matapos ang tat- 
long beses na labanan sa kadiliman 
ng gabi sa pagitan ng BHB at mili- 
tar, dalawang sundalo ang napatay 
at dalawang iba pa ang nasugatan 
sa Barangay Poponton, Las Navas, 
Northern Samar. 

Mayo 31. Nasamsam ng mga 
Pulang mandirigma ang isang K3 
light machine gun at isang M203 
grenade launcher nang ambusin ni- 
la ang mga sundalo sa pagitan ng 
Barangay GM Osias at Barangay Ba- 
ngon sa Gamay, Northern Samar. 
Pitong sundalo ng AFP ang napatay 
at tatlo ang nasugatan sa naturang 
ambus. Isang Pulang mandirigma 
ang nagbuwis ng buhay. 

Mayo 3. Tatlong tropa ng AFP 
ang napatay at dalawa ang nasuga- 
tan nang makaengkwentro nila ang 
mga gerilya ng BHB sa pagitan ng 
Barangay Nagbubtac sa bayan ng 
Palapag at Barangay Lanubi sa ba- 
yan ng Laoang, Northern Samar. W 


inalaya na ng Bagong Hukbong Bayan (BHB) sa batayang maka- 
tao si Sgt. Bienvenido Arguelles Jr. ng 25th IB nitong Hulyo 20 
sa isang liblib na lugar sa Monkayo Compostela Valley. Inientrega 
ng BHB si Arguelles sa kura paroko ng Monkayo at mga lokal na 


upisyal ng naturang bayan. 


Si Arguelles ay inaresto sa isang tsekpoynt ng BHB noong Hun- 
yo 19 sa Sityo Mabatas, Barangay Upper Ulip, Mt. Diwalwal, Monka- 
yo, Compostela Valley. Ilang oras makaraang lumaya siya ay naka- 
piling na niya ang kanyang pamilya. 

Bago ito, pinalaya ang menor-de-edad na elemento ng CAFGU na 


kasama niyang inaresto. 


Ang pag-aresto kay Arguelles ay babala sa mga militar at pulis 


na nag-oopereyt sa loob ng mga baseng gerilya, laluna yaong nani- 
niktik laban sa mga Pulang mandirigma at masa, ayon kay Ka Rigo- 
berto Sanchez, tagapagsalita ng Merardo Arce Command ng BHB sa 
Southern Mindanao Region. Dapat aniya itong magsilbing babala sa 
mga nagsisilbing protektor ng mga dayuhan at lokal na kumpanyang 
nagsasagawa ng malawakang operasyong mapagsamantala sa masa 
at mapaminsala sa kapaligiran. ABI 


ANG BAYAN Hulyo 21, 2010 


Balik-tanaw sa PEACe Bonds 


nagdaang rehimeng US-Arroyo ang kinasasangkutan nilang mga 


H indi maitatago ng anumang pagmamalinis ng mga upisyal mula sa 


katiwalian. 


Kabilang sa mga may pinaka- 
malaking pananagutan dito sina 
Corazon “Dinky” Soliman, na mu- 
ling hinirang ni Pres. Benigno 
Aquino III bilang kalihim ng DSWD, 
at Teresita Deles, na ibinalik bilang 
Presidential Adviser on the Peace 
Process. Sangkot sila sa maanomal- 
yang pagbebenta ng PEACe Bonds 
at sa kwestyunableng pinuntahan 
ng pondo mula rito. Ang bond (bo- 
no) ay instrumento ng gubyerno 
para makapangutang sa publiko o 
iba't ibang institusyon at bangko. 
Tulad ng iba pang utang, ito ay bi- 
nabayaran nang may interes mata- 
pos ang takdang panahon. 

Ang PEACe (Poverty Eradication 
and Alleviation Certificate) Bonds 
ay itinulak ng Code NGO (Caucus of 
Development NGOs) nina Soliman 
at Deles. Ayon sa mga pahayag ng 
Code NGO, inilabas ang naturang 
mga bono para makalikom ng pon- 
do para sa kanilang mga proyekto 
laban sa kahirapan. 

Ang Code NGO ay alyansa ng 
mga hungkag na NGO na pinatatak- 
bo ng mga kroni at malalapit na 
kaibigan ni Gloria Arroyo at ngayon 
nama'y nasa kampo at administra- 
syon na ni Aquino. Hindi lamang 
sangkot dito si Soliman at ang kan- 
yang asawang si Hector Soliman. 
Sila ang namumuno rito, kasama 
nina Deles at Marissa Camacho-Re- 
yes, kapatid ng noo'y kalihim ng 
Department of Finance na si Jose 
Camacho. 

Noong Oktubre 2001, inilabas 
ng Bureau of Treasury ang PEACe 
Bonds na nagkakahalaga ng mahi- 
git P35 bilyon (P10.17 bilyon na 
batayang halaga at P25 bilyon na 
interes na babayaran matapos ang 
sampung taon.) Minanipula ang su- 
basta para makopo ng kakutsaba 


ANG BAYAN Hulyo 21, 2010 


nilang Rizal Commercial Banking 
Corporation (RCBC) ang mga bono. 
Nagsisilbi noon ang RCBC na dalu- 
yan sa pagpapatupad ng pakana ng 
Code NGO. Para masolo ng RCBC 
ang pamamahala sa mga bono, ini- 
lingid sa ibang bangko at bidder 
ang paglalabas ng naturang bono 
hanggang sa huling linggo. 


Sa kabuuang P10 bilyong sga 


naibentang bono, umabot sa 
P1.48 bilyon o halos 15% 
ang komisyong napunta sa £ 
Code NGO, P200 milyon 
sa RCBC at dagdag na 
P100 milyon sa dalawang 
personahe na nagsilbing 
tagapamagitan nila. Ki- 
nutsaba rin nila ang Bure- | 
au of Internal Revenue 
para ilibre sa buwis 
ang kita mula sa 
pagbebenta ng 
PEACe Bonds. 

Nang sitahin 
noon ng Senado 
ang maanomal- 
yang transak- 
syon, iginiit ng : 
mga upisyal ng Code 
NGO na 10% lamang umano 
ng kinita nito sa pagbebenta ng 
PEACe Bonds ang itinira nito para 
sa sariling mga operasyon. Ang na- 
lalabing 90% o P1.318 bilyon ay 
ipinasok sa itinatag nitong Peace 
Equity Access for Community Em- 
powerment Foundation (PEF.) Ang 
PEF na diumano ang magpapatupad 
ng mga proyekto sa balangkas ng 
programang kontra-kahirapan ng 
rehimeng Arroyo. Pero sa pagdinig 
sa Senado matapos maungkat ang 
anomalya, napag-alamang si Soli- 
man at ang kanyang asawa ang na- 
sa likod ng PEF. 

Saan napunta ang pera? Ayon 


kay Soliman, tinatanong pa niya 
ito sa mga namamahala matapos 
siya “umalis” sa Code NGO. Palusot 
niya na nagamit ito sa mga proyek- 
tong pantulong sa mamamayan, tu- 
lad ng pagtatayo ng maayos na sis- 
tema para sa maiinom na tubig at 
pagpapautang sa mga nagtatayo 
ng maliitang negosyo (micro-fin- 
ancing). Ngunit walang patunay na 
nagamit sa pinagsasabi nilang mga 
proyekto o napakinabangan ng ma- 
mamayan ang kinita nila sa PEACe 
Bonds. 

Mas malaki pang prob- 
lema ngayon na sa 
2011 ay kailangan 
nang bayaran ng 
gubyerno ang ka- 
buuang P35 bil- 
yong halaga ng 
PEACe Bonds. 

Wala na ngang 
napala ang mama- 
mayan sa hungkag 
na mga kontra-kahi- 
rapang proyekto ng 
Code NGO at rehi- 
meng Arroyo, 
nakaatang pa sa 
kanila ang pag- 
babayad sa ki- 
nita nito mula sa 
pagbebenta ng 
naturang bono. 

Ang mas mabigat 
na pananagutan ni Soliman 
bilang dating kalihim ng DSWD sa 
ilalim ng rehimeng Arroyo ay ang 
pagpapaliwanag kung ano na ang 
nangyari sa halos P8 bilyong pon- 
dong nagmula sa PEACe Bonds na 
para umano sa mga proyektong 
kontra-kahirapan ng gubyernong 
Arroyo. Walang nakakaalam kung 
anu-ano ang naging mga proyekto, 
kung saan-saang ahensya o lokal 
na gubyerno ito napunta, at kung 
sinu-sino ang nakinabang dito. Wa- 
lang umaamin sa hanay ng Code 
NGO at walang ibang ginawa si So- 
liman kundi tumanggi na may kina- 
laman siya rito. ABI 

KP SA IBAYONG DAGAT 
Mabuway na sitwasyon sa Nepal 


ng Nepal noong Hunyo 30 bunga ng paggigiit ng mga Maoistang 


Ne sa pwesto si Madhav Kumar Nepal bilang punong ministro 


oposisyunista sa loob ng parlamento at mga protesta ng mamama- 


yan sa lansangan. 

Si Kumar Nepal ay iniluklok ng 
rebisyunistang Communist Party of 
Nepal-United Marxist Leninist 
(UML) at konserbatibong Nepali 
Congess Party (NC), makaraang 
magbitiw noong Mayo 2009 ang 
Maoistang punong ministro na si 
Pushpa Kamal Dahal. 

Naobligang magbitiw si Dahal 
nang hadlangan ng taga-UML na 
presidente ng bansa ang desisyon 
niyang tanggalin ang hepe ng huk- 
bo na si Gen. Rookmangud Kata- 
wal. Tahasang binalewala at nila- 
bag ni Katawal ang instruksyon ni 
Dahal na kilanlin ang pamumuno 
ng gubyernong sibilyan, huwag na 
munang palakihin sa pamamagitan 
ng mga bagong rekrut ang hukbong 
minana pa sa napatalsik na hari at 
sa halip ay madaliin na ang pagsa- 
sanib ng Pulang hukbo sa lumang 
hukbo alinsunod sa mga probisyon 
ng kasunduan sa tigil-putukan at 
pagbubuo ng bagong gubyerno. Pe- 
ro mahigit isang taon nang nanu- 
nungkulan si Kumar Nepal ay hindi 
pa niya nakokonsolida ang prose- 
song pangkapayapaan ng Nepal at 
bigo siyang itaguyod ang bagong 
konstitusyon, na isa sa mga rekisi- 
to sa pagbubuo ng bagong gubyer- 
no. Sinisisi ng NC at UML ang CPN- 
M sa di pag-usad ng bagong kons- 
titusyon, pero sa katunaya'y ang 
dalawang partidong ito ang nagla- 
lagay ng mga balakid sa mga sali- 
gang reporma at nagpapataw ng 
maraming bagong kondisyon sa 
CPN-M sa proseso ng pagbubuo ng 
bagong konstitusyon. 

Noong Abril 30, umabot sa ma- 
higit 125,000 mamamayan sa pa- 
mumuno ng CPN-M ang nagrali sa 

syudad ng Kathmandu para ipana- 
wagan ang pagbibitiw ng punong 
ministro at ng kanyang gubyerno 
upang mabigyan ang mayoryang 
CPN-M ng karapatang mamuno sa 
isang gubyerno ng pambansang 
pagkakaisa. Kinabukasan, naglun- 
sad din ang mga mamamayan ng 
Nepal ng pangkalahatang welga na 
pumaralisa sa buong Nepal sa loob 
ng isang linggo. Sinubukan itong 
supilin ng mga riot police pero na- 
bigo sila dahil sa militanteng pag- 
laban ng mamamayan. 

Sa hangad na magkasundo at 
mapadali ang proseso ng pagbaba- 
lik ng CPN-M sa kapangyarihan bi- 
lang pinakamalaking partido sa Ne- 
pal, sinikap pa rin nitong makipag- 
usap sa NC at UML. Sa pinakahuli 
nilang pag-uusap nitong Hulyo 11, 
nagpataw ng mga panibagong kon- 
disyon ang NC at UML sa pagsasa- 
nib ng rebolusyonaryong hukbo at 
lumang hukbo. Bukod sa paniba- 
gong pagpili at pagbibilang ng 
mga pwersa ng Pulang hukbo, igi- 


niit ng dalawang partido na dapat 
lusawin din ang pwersang paramili- 
tar ng CPN-M sa anyo ng Young 
Communist League at ibalik din ng 
CPN-M ang lahat ng mga pag-aari 
ng naghaharing uri at kaaway ng 
rebolusyon na kinumpiska ng CPN- 
M at Pulang sa loob ng isang deka- 
da ng digmang bayan. Ayon sa NC 
at UML, hangga't hindi nagiging si- 
bilyang partido ang CPN-M at 
hangga't hindi nito naibabalik ang 
lahat ng pag-aaring kinumpiska ni- 
to ay hindi nila matataggap na 
magbalik sa poder ang CPN-M kahit 
ito ang may pinakamalaking repre- 
sentasyon sa parlamento. 

Sa layuning makausad ang pro- 
seso, pumayag ang CPN-M sa mga 
kondisyon ng dalawang partido at 
nagkaisa sila sa tatlong-buwang 
dedlayn sa pagpapatupad nito. 

Sa kasalukuyan, nananatili pa 
ring mabuway ang sitwasyong 
pampulitika sa Nepal. Wala pa ring 
napipiling kapalit ni Kumar Nepal 
bilang punong ministro. Pagsisi- 
kapan muli ng parlamento na ma- 
kapaghalal ng bagong punong mi- 
nistro sa pulong nito ngayong Hul- 
yo 21. [AB] 


26 paramilitar, napatay sa ambus 


sa India 


alawampu't anim na elementong paramilitar ang napatay at da- 
lawa ang nasugatan sa ambus na inilunsad ng mga rebolusyo- 
naryong pwersa sa Chhattisgarh sa India noong Hunyo 29. 


Ang mga kaswalti ay mga elemento ng Central Reserve Police 
Force (CRPF) na naglalakad pauwi matapos maglunsad ng clearing 
operation. Nang makarating sila sa Dhodai, 300 kilometro ang layo 
sa Raipor, kabisera ng Chhattisgarh, bigla silang inatake ng mga 
Maoistang pwersa. Umabot ng tatlong oras ang labanan at nahira- 
pang makatakas ang natira pang mga kaaway. Nakaatras lamang si- 
la nang dumating ang mga reimporsment. [AB] 

Welga sa India 


T pambansang welga ang 
inilunsad ng mamamayan ng 
India noong Hulyo 5 para tutu- 
lan ang desisyon ng gubyerno 
na ihinto ang subsidyo sa pre- 
syo ng langis para raw makaa- 
hon sa lumalaking depisit sa 
badyet. Pinamunuan ang welga 
ng mga partidong oposisyon, 
ang Bharatiya Janata Party 
(BJP) kasama ang Communist 
Party of India-Maoist (CPI-M) 
at Communist Party of India 
(CPI). 

Tinatayang aabot na sa 
5.5% ng Gross Domestic Pro- 
duct (GDP) ang magiging depi- 
sit sa badyet ng India ngayong 
2010-2011. 

Ang pagkakatanggal ng 
subsidyo ay nagbunga ng pag- 
sirit ng presyo di lamang ng 
mga produktong petrolyo kundi 
ng iba pang mga bilihin, at la- 
bis itong ikinagalit ng mama- 
mayan. Halimbawa, ang presyo 
ng gaas na ginagamit ng mil- 
yun-milyong mahihirap na ma- 
mamayan ay biglang tumaas 
nang 33% o 3 rupee (salapi sa 
India) bawat litro. Ang presyo 
ng gasolina ay tumaas nang 
6.7% o 3.5 rupee bawat litro at 
ang liquefied petroleum gas, 35 
rupee bawat tangke. Kaugnay 
nito, tumaas ang tantos ng im- 
plasyon nang mahigit 12% mu- 
la nang ipatupad ang deregula- 
syon ng presyo ng langis. 

Pinakaapektado sa 12-oras 
na welga ang mga estado ng 
Bihar, Punjab, Karnataka, West 
Bengal, Kerala, Andhra Pra- 
desh, Rajahmundhry, Orissa, 
Madhya Pradesh, Chhattisgarh 
at Haryana, na pawang pinamu- 
munuan ng mga oposisyunis- 
tang partido. ABI 

N BALITA | 


Pambansang pagkilos ng kabataan-estudyante, tagumpay 


MATAGUMPAY ang isinagawang 
pambansang araw ng pagkilos ng 
mga kabataan at estudyante no- 
ong Hulyo 16 na may layong ipa- 
rating sa bagong rehimeng Aquino 
ang mga karaingan ng sektor. 

Mahigit 1,000 estudyante na 
nagmula sa iba't ibang mga uni- 
bersidad, kolehiyo at hayskul ang 
lumahok sa pagkilos, bukod pa sa 
mga kabataang hindi nag-aaral. 
Ang National Day of Action for 
Education ay pinamunuan ng mga 
progresibong organisasyon ng ka- 
bataan. Nagmartsa sila mula sa ta- 
pat ng University of Sto. Tomas 
(UST) sa España hanggang sa 
Mendiola sa Maynila. Nakiisa rin 
sa kanila ang mga kabataang Pili- 
pino-Amerikano. 

Nagkaroon din ng kasabay na 
kilos-protesta ang mga kabataan 
sa Angeles City at Cebu City. Nag- 
piket sila sa harapan ng panrehi- 
yong tanggapan ng Commission 
on Higher Education (CHEd). Sa 
Iloilo City, naglunsad ng martsa- 


rali sa loob ng kampus ng Univer- 
sity of the Philippines-Iloilo, ga- 
yundin sa University of the Philip- 
pines sa Tacloban at Mindanao. 
Paglalaan ng sapat na badyet 
ng gubyerno para sa edukasyon 
ang pangunahing panawagan ng 
mga kabataan-estudyante. Sa pa- 
mantayan ng United Nations 
Educational, Scientific and Cultu- 
ral Organization (UNESCO), 6% ng 
Gross Domestic Product (GDP o ka- 
buuang kita sa loob ng bansa) ang 
dapat ilaang badyet sa edukasyon. 
Iginiit din nila kay Aquino ang 
pagpapahinto sa sunud-sunod na 
pagtaas ng matrikula at iba pang 
mga bayarin sa mga eskwelahan. 
Hiling din nila na repasuhin ang 
mga anti-estudyanteng patakaran 
tulad ng Education Act of 1982 at 
Campus Journalism Act of 1991, 
kilalanin ang mga karapatan ng 
mga guro at istap ng eskwelahan 
at itaguyod ang awtonomya ng 
mga konseho at pahayagang 
pang-estudyante. 


Mga tsuper, naglunsad ng protest caravan 


NAGLUNSAD ng protest caravan 
mula Quezon City hanggang sa 
Mendiola sa Maynila noong Hulyo 
15 ang mga myembro ng Pinagkai- 
sang Samahan ng mga Tsuper at 
Operators Nationwide (PISTON) bi- 
lang panimulang pagkilos kaugnay 
ng nalalapit na State of the Nation 
Address ni Benigno Aquino III. 
Layunin ng pagkilos ang ipara- 
ting ng sektor sa transportasyon 
ang mga kahilingan nito kay Aqui- 
no, ayon sa PISTON. Una na rito 
ang pagbasura sa oil deregulation 
law na isa sa pinakamalalaking pa- 
sakit sa mga motorista. Ikalawa 
ang tuluyang pagpapahinto sa si- 


ngil sa South Luzon Expressway 
(SLEx) at pagtatanggal ng value- 
added tax sa langis. Ikatlo ang 
pagrepaso sa maanomalyang pro- 
yekto ng Land Transportation Of- 
fice (LTO) at Stradcom Corp. kaga- 
ya ng naudlot na Radio Frequency 
Identification Device (RFID). At 
ikaapat, parusahan si Arroyo sa 
malalang korapsyon nito sa naka- 
lipas na siyam na taon. 

Iginiit ng PISTON na dapat tu- 
gunan ni Aquino ang kanilang mga 
iginigit para hindi masira ang kan- 
yang imahe at hindi siya tuluyang 
itakwil ng mga drayber at malawak 
na mamamayan. 


Editoryal 


Rebolusyon, di magagapi 

ng dahas 


at panlilinlang ng rehimeng US-Aquino 


US-Aquino na bukas itong maki- 
pag-usapang pangkapayapaan sa 
mga rebolusyonaryong pwersa, di pa 
man ito nagsisimula'y sarisari nang 
balakid ang inilalatag nito. 
Una na rito ang utos ni Benig- 
no Aquino III sa AFP na durugin 
ang rebolusyonaryong kilusan. Para 
gawin ito, pangunahing sasandigan 
ng kanyang rehimen ang pasis- 
tang pwersang militar na may 
planong ibayong palakihin, 
gawing moderno at dagdagan ng 
armas, kagamitan at benepisyo 
para sa mga upisyal at tauhan ni- 
to. 

Para maipatupad ito, nagku- 
kumahog ngayon ang kanyang 
rehimen na magpalitaw ng da- 
an-daang bilyong piso, sa ha- 

rap ng mabigat nang krisis sa 
napakalaking depisit at pagka- 
kautang ng gubyerno. 

Alinsunod sa atas 

ng kanilang amo, 
inilatag din agad 
nina Defense Secre- 
tary Voltaire Gazmin 
at AFP Chief of Staff 


S a kabila ng pahayag ng rehimeng 


Mga tampok sa Planong paghirang kay 


isyung ito... 


Etta Rosales, umani ng 


batikos PAHINA 4 | ng BHB 


20 sundalo napatay, 
8 armas nasamsam 


taristang linya ng rehimeng Aquino. 
Buong hambog na sinabi ni David na 
handa ang AFP na ipatupad ang atas ni 
Aquino na durugin ang rebolusyonar- 
yong kilusan sa loob lamang ng tat- 
long taon. Idineklara naman ni Gazmin 
na dapat munang isuko ng BHB ang 
mga armas nito bago matuloy ang usa- 
pang pangkapayapaan. Katawa-tawa 
ang mga deklarasyong ito dahil hindi 
kailanman magsasalong ng armas ang 
rebolusyonaryong kilusan at paulit-ulit 
nang napatutunayan sa nakaraan na 
lahat ng itinatakda ng papet na rehi- 
men at AFP na dedlayn para raw duru- 
gin ang rebolusyonaryong kilusan ay 
nananatiling satsat lamang. 

Walang pinagkaiba sa tahasang pa- 
sistang linya nina Gazmin at David ang 
linya ng bagong pinuno ng Office of 
the Presidential Adviser on the Peace 
Process (OPAPP) na si Teresita Deles. 
Walang pasubaling kinatigan ni Deles 
ang linyang DDR (disarmament, demo- 
bilization and reintegration o pagdidi- 
sarma, pagbubuwag at pagbabalik-lo- 
ob ng mga rebelde) ng rehimeng Arro- 
yo. Kahit lantarang pangwawasak ito 
sa usapang pangkapayapaan, baluktot 
pang ikinatwiran ni Deles na “ang DDR 
ay doktrina na bahagi ng anumang 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


